पाएं अपने शहर की ताज़ा ख़बरें और फ्री ई-पेपरडाउनलोड करें
साहा के 25 वर्षीय शिवम वर्मा ऑनलाइन ठगी का शिकार हो गए। उन्होंने ऑनलाइन टैग के ईयरफोन खरीदे थे। ये ईयरफोन वारंटी अवधि के दौरान की खराब हो गए। शिवम ने ईयरफोन टैग कंपनी के पास कूरियर से दिल्ली भेज दिए। उसके बाद शिवम के पास मैसेज आया कि ईयरफोन का रिप्लेसमेंट ऑर्डर ई कॉम कूरियर को दे दिया और अगले 24 से 48 घंटे में डिलीवर हो जाएगा।
एक हफ्ते तक भी शिवम के पास ईयरफोन नहीं पहुंचे तो उन्होंने गूगल से ई कॉम कूरियर कंपनी का संपर्क नंबर लेकर कॉल मिलाई। वहां से जवाब मिला कि आपको वापस कॉल आएगी। कुछ देर बाद कॉल आई और बताया गया कि आपका ऑर्डर होल्ड हो गया और नेट बैंकिंग के लिए 10 रुपए की रजिस्ट्रेशन करवानी होगी।
शिवम ने 2-3 दिन तक रजिस्ट्रेशन नहीं कराई। उसके बाद 31 अगस्त 2020 को शिवम ने फिर उसी नंबर पर कॉल किया तो डिस्कनेक्ट करके दूसरी तरफ से दोबारा कॉल आई। दूसरी तरफ से शिवम को फिर 10 रुपए की रजिस्ट्रेशन करने को कहा गया।
जैसे ही शिवम ने रजिस्ट्रेशन की, उसके पंजाब नेशनल बैंक की साहा ब्रांच वाले बचत खाते से पैसे कटने शुरू हो गए। 4 बार 94 हजार रुपए खाते से निकल गए। पहली बार 49 हजार, फिर 19,999, फिर 15,000 और चौथी बार में 9,999 रुपए कटे। अगले ही दिन ई कॉम ने ऑर्डर शिपिंग करने का मैसेज भेजा लेकिन आज तक ईयरफोन नहीं आए। शिवम ने पुलिस को दी शिकायत ई कॉम कंपनी व उसके किसी कर्मी की मिलीभगत होने का शक जताया है।
पुलिस ने कहा-आरोपी झारखंड का, गाड़ी कर लो तो पकड़ने चलेंगे
शिवम ने अपने साथ हुई ठगी की लिखित शिकायत पुलिस को दी थी। कोई कार्रवाई न हुई तो ऑनलाइन शिकायत डाली। बाद में पुलिस ने कहा कि आरोपी झारखंड का है, गाड़ी कर लो तो उसे पकड़ने चलेंगे। पहले ही 94 हजार रुपए गंवा चुका शिवम ठिठक गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn